ประกาศกระทรวงการคลังเรื่องลักษณะ สี และขนาดธนบัตรชนิดราคา๒๐ บาท แบบใหม่ ที่จะนำออกใช้[๑] ด้วยธนาคารแห่งประเทศไทยจะนำธนบัตรชนิดราคา ๒๐ บาท แบบใหม่ ออกใช้รัฐมนตรีว่าการกระทรวงการคลัง อาศัยอำนาจตามความในมาตรา ๑๔ วรรค ๒แห่งพระราชบัญญัติเงินตรา พ.ศ. ๒๕๐๑ จึงประกาศลักษณะ สี และขนาดของธนบัตรชนิดราคา๒๐ บาท แบบใหม่ ดังต่อไปนี้๑. ลักษณะและสีก. ด้านหน้าตอนกลางเบื้องขวามีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันในฉลองพระองค์ครุยมหาจักรีบรมราชวงศ์พิมพ์ด้วยสีเขียวเข้ม บนลายพื้น ลายพันธุ์พฤกษา และลายประดิษฐ์ ซึ่งพิมพ์ด้วยสีเขียวสีเขียวอมเหลือง สีส้ม และสีม่วงด้านล่างมีหมวดอักษรโรมันและเลขหมายอารบิกสีแดงพิมพ์บนลายประดิษฐ์สีเขียวตอนกลางเบื้องซ้าย ด้านบนมีรูปพระครุฑพ่าห์สีเขียวเข้มถัดลงมามีข้อความ รัฐบาลไทย ธนบัตรเป็นเงินที่ชำระหนี้ได้ตามกฎหมาย และตัวเลขไทย๒๐ ทั้งหมดพิมพ์ด้วยสีเขียวเข้มถัดลงมามีลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยสีดำอยู่เหนือข้อความ รัฐมนตรีว่าการกระทรวงการคลัง และ ผู้ว่าการธนาคารแห่งประเทศไทย ซึ่งพิมพ์ด้วยสีเขียวเข้ม ด้านล่างมีลายไทยและลายประดิษฐ์พิมพ์ด้วยสีเขียวเข้ม โดยรอบลายประดิษฐ์มีแถวตัวเลขอารบิก 20 ขนาดจิ๋วสีเขียวเข้มเรียงติดต่อกัน อ่านได้ชัดเจนโดยใช้แว่นขยายองค์ประกอบทั้งหมดนี้พิมพ์บนภาพเครื่องสังคโลก ลายประดิษฐ์และลายพื้นซึ่งพิมพ์ด้วยสีเขียวอมเหลือง สีส้ม สีม่วง และสีเขียวเบื้องซ้ายมุมบน มีบางส่วนของตัวเลขอารบิก 20 พิมพ์ในแนวตั้ง ด้วยสีม่วงและส่วนที่เหลือพิมพ์บนด้านหลังธนบัตรในตำแหน่งที่ต่อเนื่องกันเมื่อยกธนบัตรด้านหน้าขึ้นส่องกับแสงสว่างจะมองเห็นเป็นตัวเลขอารบิก 20 ที่สมบูรณ์ ถัดมาทางขวามีหมวดอักษรและเลขหมายไทยสีแดงพิมพ์บนลายพื้นและภาพเครื่องสังคโลกซึ่งพิมพ์ด้วยสีเขียว สีม่วง และสีเขียวอมเหลืองถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๒๐ มุมล่างมีลายประดิษฐ์รูปดอกบัวบานสีเขียวเข้มภายในมีตัวเลขอารบิก 20 ซ่อนไว้ ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางธนบัตรบริเวณขอบธนบัตรด้านซ้ายมีแถวตัวเลขอารบิก20 ขนาดจิ๋วสีเขียวเรียงติดต่อกันในแนวตั้งอ่านได้ชัดเจนโดยใช้แว่นขยายเบื้องขวามุมบน มีตัวเลขอารบิก 20 พิมพ์ส่วนบนด้วยสีส้ม พิมพ์ส่วนล่างด้วยสีเขียวเข้มถัดลงมามีข้อความ ยี่สิบบาท พิมพ์ด้วยสีเขียวเข้มถัดลงมามีเส้นแนวนอนพิมพ์นูน ด้วยสีเขียวเข้มเรียงลดหลั่นกันลงมาด้านล่างมีสัญลักษณ์แจ้งชนิดราคาสำหรับผู้พิการทางสายตาพิมพ์นูนเป็นรูปดอกไม้สีเขียวเข้มในแนวตั้ง ๒ ดอก องค์ประกอบทั้งหมดนี้พิมพ์บนลายประดิษฐ์และลายพันธุ์พฤกษาซึ่งพิมพ์ด้วยสีเขียว สีม่วง และสีส้มข. ด้านหลังตอนกลาง มีภาพพระบรมราชานุสาวรีย์พ่อขุนรามคำแหงมหาราชพิมพ์ด้วยสีเขียวเข้มและสีเขียวอมเหลือง เบื้องหลังเป็นลายพื้นสีส้มสีเขียวอมเหลือง สีเขียวขี้ม้า และสีเขียวด้านล่างของภาพพระบรมราชานุสาวรีย์เป็นลายพันธุ์พฤกษาสีเขียว สีเขียวอมเหลืองสีส้ม และสีเขียวขี้ม้าส่วนด้านขวาของภาพพระบรมราชานุสาวรีย์มีภาพพ่อขุนรามคำแหงมหาราชทรงรับเรื่องราวร้องทุกข์ของราษฎรและภาพกระดิ่งสำหรับราษฎรใช้สั่นเพื่อร้องทุกข์พิมพ์ด้วยสีเขียวขี้ม้าและสีเขียว ถัดขึ้นไปด้านบนมีภาพลายสือไทยและลายประจำยามพิมพ์ด้วยสีเขียว บริเวณขอบธนบัตรด้านบนและด้านล่างมีลายพื้นลายไทย และลายสือไทยพิมพ์ด้วยสีเขียว สีเขียวอมเหลือง และสีส้มเบื้องซ้ายมุมบน มีรูปพระครุฑพ่าห์สีเขียวขี้ม้า ขนปีกชั้นในสีเขียวขี้ม้าขนปีกชั้นนอกและขนหางสีเขียวเข้ม ถัดมาทางขวามีข้อความ พ่อขุนรามคำแหงมหาราช และ พ.ศ.๑๘๒๒ - ๑๘๔๑ พิมพ์ด้วยสีเขียวเข้มถัดลงมามีภาพการประดิษฐ์อักษรไทย พิมพ์ด้วยสีเขียว สีเขียวขี้ม้า สีส้มและสีเขียวอมเหลือง และภาพศิลาจารึกหลักที่ ๑ จารึกพ่อขุนรามคำแหงพิมพ์ด้วยสีเขียวขี้ม้าและสีเขียวเบื้องหลังมีภาพเครื่องสังคโลก พิมพ์ด้วยสีเขียวสีเขียวขี้ม้า สีส้ม และสีเขียวอมเหลือง มุมล่างมีตัวเลขไทย ๒๐ พิมพ์ด้วยสีเขียวเข้ม สีเขียวขี้ม้า และสีส้มเบื้องขวามุมบน มีตัวเลขอารบิก 20 พิมพ์ด้วยสีเขียวเข้ม ถัดไปทางขวา มีบางส่วนของตัวเลขอารบิก 20 พิมพ์ในแนวตั้งด้วยสีเขียวถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๒๐ ใต้ลายน้ำมีภาพเครื่องสังคโลกและลายไทย พิมพ์ด้วยสีเขียวขี้ม้าและสีเขียว ด้านล่างมีข้อความโทษฐานปลอมหรือแปลงธนบัตรคือจำคุกตลอดชีวิตหรือจำคุกอย่างสูงยี่สิบปีและปรับอย่างสูงสี่หมื่นบาท พิมพ์ด้วยสีเขียวค. ลักษณะพิเศษเนื้อกระดาษสีขาวมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๒๐ ซึ่งมีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างในเนื้อกระดาษโรยเส้นใยเรืองแสง ซึ่งมองไม่เห็นด้วยแสงธรรมชาติแต่จะเห็นเรืองแสงเป็นสีเหลือง สีแดง และสีน้ำเงินภายใต้รังสีเหนือม่วงในเนื้อกระดาษฝังแถบสีเขียวซ่อนไว้ตามด้านกว้างของธนบัตรโดยมีบางส่วนของแถบสีเขียวปรากฏให้เห็นเป็นระยะที่ด้านหลังของธนบัตรและจะเปลี่ยนเป็นสีม่วงแดงเมื่อเปลี่ยนมุมมอง ภายในแถบสีเขียวมีตัวเลขอารบิกตัวอักษรไทย และตัวอักษรโรมันข้อความ 20 บาท BAHT ขนาดเล็กสามารถอ่านได้ทั้งสองด้านเมื่อยกธนบัตรขึ้นส่องดูกับแสงสว่างเส้นนูนแนวนอนสีเขียวเข้มเรียงลดหลั่นกันลงมาที่ด้านหน้าเบื้องขวาเป็นเครื่องหมายสำหรับผู้พิการทางสายตาใช้สัมผัสนำไปสู่สัญลักษณ์แจ้งชนิดราคาที่ด้านล่างซึ่งพิมพ์นูนเป็นรูปดอกไม้สีเขียวเข้มในแนวตั้ง ๒ ดอก มาจากตัวเลข ๒ ในอักษรเบรลล์ ซึ่งกำหนดให้เป็นสัญลักษณ์สำหรับธนบัตรชนิดราคา๒๐ บาทตัวเลขอารบิก 20ที่ด้านหน้าเบื้องซ้ายมุมบนพิมพ์แยกบางส่วนไว้บนด้านหน้าและบางส่วนไว้บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องดูกับแสงสว่างจะมองเห็นเป็นตัวเลขอารบิก 20 ที่สมบูรณ์ภาพเครื่องสังคโลก ลายประดิษฐ์และลายพื้นเฉพาะส่วนที่พิมพ์ด้วยสีเขียวอมเหลืองที่ด้านหน้ารวมทั้งภาพการประดิษฐ์อักษรไทย ภาพเครื่องสังคโลก ลายพื้นและลายพันธุ์พฤกษาเฉพาะส่วนที่พิมพ์ด้วยสีเขียวอมเหลืองที่ด้านหลังพิมพ์ด้วยหมึกพิมพ์พิเศษ ซึ่งจะเรืองแสงเป็นสีเขียวอมเหลืองภายใต้รังสีเหนือม่วงลายพันธุ์พฤกษาสีเขียว สีม่วง และสีส้มที่ด้านหน้าเบื้องขวาพิมพ์ทับด้วยหมึกพิมพ์พิเศษ ซึ่งมองไม่เห็นในแสงธรรมชาติ แต่จะปรากฏลายพันธุ์พฤกษาและตัวเลขอารบิก 20 สีเขียวอมเหลืองเรืองแสงภายใต้รังสีเหนือม่วงหมวดอักษรและเลขหมายไทยกับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีส้มเรืองแสงภายใต้รังสีเหนือม่วง๒. ขนาดธนบัตรกว้าง ๗๒ มิลลิเมตร ยาว ๑๓๘ มิลลิเมตรประกาศ ณ วันที่ ๒ พฤศจิกายน พ.ศ. ๒๕๕๕กิตติรัตน์ ณ ระนองรัฐมนตรีว่าการกระทรวงการคลังปริยานุช/ผู้จัดทำ๓๐พฤศจิกายน ๒๕๕๕ณัฐพร/ผู้ตรวจ๓๐พฤศจิกายน ๒๕๕๕ปิยะธิดา/ปรับปรุง๕ ตุลาคม ๒๕๖๑[๑] ราชกิจจานุเบกษาเล่ม ๑๒๙/ตอนพิเศษ ๑๘๑ ง/หน้า ๑๗/๒๗ พฤศจิกายน ๒๕๕๕